कार पर बैठ भीख मांगता है ये भिखारी, महीने की कमाई लाख रुपए से ज्यादा

खरगोन। पैसा कमाने के लिए जहां दुनिया नए पैंतरे अपना रही है, वहीं भिखारी भी इसमें पीछे नहीं हैं। ऐसा ही एक वाक्या सामने आया है मध्य प्रदेश के खरगोन में। यहां एक भिखारी कार में बैठकर अनोखे ढंग से भीख मांग रहा है। इतना ही नहीं, उसका 6 लोगों का परिवार भी इसी कार में जीवन बसर कर रहा है।

जोधपुर में जन्मे और खरगोन में रह रहे 60 साल के निःशक्त मोहम्मद रफीक अनोखी स्टाइल से भीख मांगने को लेकर चर्चा में हैं। उन्होंने भीख मांगने के लिए नकली पैर लगवाए और फिर कार खरीदी। रफीक ने ड्राइविंग स्कूल जाकर कार चलाना भी सीख लिया।

रफीक अब कार पर बैठकर भीख मांगते हैं। उनका पूरा 6 लोगों का परिवार रात में इसी कार में सोता है। दिलचस्प है कि भीख मांगकर रफीक हर रोज करीब 2500 से 3500 रुपए कमा लेते हैं। महीने की उनकी कुल कमाई लाख रुपए से भी ऊपर निकल जाती है। कार से पूरे शहर में भीख मांगते हैं। हालांकि, खरगोन का नवग्रह मंदिर उनका ठिकाना है।

आगे की स्लाइड पर क्लिक कर पढ़ें, कार में ही सोता है 6 लोगों का पूरा परिवार...